Narodna skupština
20171213

Govoriću o amandmanu koji se tiče poboljšanja položaja stotina hiljada proteranih Srba, a posebno se odnosi na 400 hiljada boraca, odnosno 50 hiljada Krajišnika koji su bili pripadnici Vojske bivše Republike Srpske Krajine. Naime, još 2014. godine Ministarstvo za rad, zapošljavanje, boračka i socijalna pitanja izradilo je Nacrt zakona o pravima boraca, ratnih vojnih invalida, civilnih invalida rata i članova njihovih porodica. Nažalost, u tom nacrtu nije stavljena ključna stvar, odnosno nije predviđeno da se za 50 hiljada krajiških boraca, odnosno pripadnika Vojske bivše Republike Srpske Krajine, prizna ratni staž. Imao sam više razgovora u pomenutom ministarstvu i govorio sam da je to važna stvar, da se time ispravlja jedna velika istorijska nepravda. Mene su službenici u ministarstvu uveravali da to nije moguće iz raznih razloga. Želim sad da dam jedan primer iz države, neprijateljske države prema nama, ali države koja ima jedan drugačiji odnos prema svojim borcima. Naime, hrvatska država, odnosno hrvatski Sabor je nedavno usvojio skandalozan Zakon o pravima hrvatskih branitelja i članova njihovih porodica gde je jasno rečeno da će svim pripadnicima Hrvatskog veća odbrane iz tzv.